অন্ধ্রে ইঞ্জিনিয়ারিং কলেজের হস্টেলের শৌচাগারে গোপন ক্যামেরা

নয়াদিল্লি: ছাত্রীদের শৌচাগারে (Toilet) গোপন ক্যামেরা (Camera)। অন্ধ্রের ইঞ্জিনিয়ারিং কলেজে (Andhra Engineering College) বৃহস্পতিবার এক ছাত্রী হস্টেলের (Hostel) শৌচাগারে গোপন ক্যামেরা দেখতে পেয়ে হইচই জুড়ে দেন। তদন্তে নেমে কলেজেরই এক ছাত্রকে গ্রেফতার করে পুলিশ।

অভিযোগ, দীর্ঘদিন ধরে চলছিল ছবি ও ভিডিয়ো রেকর্ডিং। চাঞ্চল্যকর এই ঘটনাটি ঘটেছে অন্ধ্রপ্রদেশের কৃষ্ণা জেলার একটি কলেজের। কৃষ্ণা জেলার গুদলাভাল্লেরু ইঞ্জিনিয়ারিং কলেজের ওই ঘটনার জেরে তদন্তে নেমেছে পুলিশ। অভিযোগ, ওই কলেজের বেশ কয়েকজন ছাত্র এই অপরাধের সঙ্গে জড়িত। গোপন ক্যামেরায় তোলা ওই ছবি ও ভিডিয়ো বিক্রি করত বলে অভিযোগ। ধৃত ছাত্রের মোবাইল ও ল্যাপটপ থেকে বেশ কিছু সূত্রে মিলেছে বলে জানা গিয়েছে। প্রাথমিক তদন্তে জানা গিয়েছে, গোপন ক্যামেরায় তোলা ৩০০ ছবি ও ভিডিয়ো ইন্টারনেটে ছড়িয়েছে। ওই ঘটনার জেরে অন্ধ্রে উত্তেজনা তৈরি হয়েছে।